хумористични анекдоти за Затворници
Две мацки се печели на плажа. Едната споделила:
- Ох, Лили,отдавна си търся приятел. Ама,все не мога да попадна на свестен мъж!
Другата я упрекнала:
- Сама си си виновна, Марче! Не предприемаш никакви действия по въпроса! Ще ме накараш аз да ти помагам! Виждаш ли оня мускулест симпатяга ей-там? Самичък е на плажа! Сега ще проверя дали е обвързан!
И така,Лили отишла при въпросния човек и му се усмихнала широко:
- Добър ден! Защо такъв готин мъж е тук без женска компания?
Оня въздъхнал:
- Ех,какво да се прави?... Когато прекараш доста време в затвора - после ти е трудно да общуваш с дами!
Мацката се ококорила:
- Ама,защо сте лежал на топло?!
Мускулестият тип обяснил:
- Съдебна грешка! Ужким съм убил третата си жена! Пълни глупости!
Събеседницата му се поинтересувала:
- А с втората Ви съпруга - в какви отношения сте?
Самотникът отговорил:
- Ааа,нея я застрелях при законна самоотбрана!
Лили опипала почвата:
- Но с първата си жена се виждате от време на време?
Мъжът махнал с ръка:
- А,с нея стана нещастен случай! Веднъж,докато се карахме,тя се подхлъзна и падна през прозореца!
Тогава,мацката се обърнала радостно към приятелката си:
- Марче,Марче,идвай бързо! Човекът е свободен!